Public procurement notice: Prior Information Notice Without Call For Competition
Published: 2022-06-17
Buyer: Istekki Oy
Country: FI
Contract type: Supplies
CPV classification: 48000000 | 72000000

Technical requirements: Tämä on tietopyyntö, joka ei ole hankintailmoitus tai tarjouspyyntö. Tietopyynnön tarkoituksena on kerätä hankinnan kohdetta koskevaa tietoa tulevaa kilpailutusta varten. Tietopyyntöön vastaaminen ei ole edellytys mahdolliseen myöhempään kilpailutukseen osallistumiselle. Tulevan kilpailutuksen onnistumisen varmistamiseksi olisi kuitenkin tärkeää, että tarjoajat antaisivat hankintayksikölle mahdollisimman laajasti pyydettyjä tietoja.
Tietopyyntö ei velvoita Istekki Oy:tä toteuttamaan hankintaa tietopyynnössä tai sen liitteissä kuvatulla tavalla ja tarjouskilpailu voidaan myös jättää toteuttamatta. Tällä tietopyynnöllä selvitetään sähköisen perehdytysjärjestelmien markkinatilannetta, toiminnallisia ja teknisiä ominaisuuksia, toimittajien hinnoitteluperiaatteita sekä hintatasoa. Tietopyyntöön vastanneille ei makseta korvausta tietopyynnön tekemisestä tai mahdollisiin tietopyyntöön liittyviin esittelytilaisuuksiin osallistumisesta.
Tietopyynnön kohteena on sähköinen perehdytysjärjestelmä, jolla voidaan perehdyttää Istekin asiakkaiden työtekijöitä verkossa. Istekki Oy tulee tarjoamaan järjestelmää palveluna asiakasomistajilleen, joita ovat mm. muodostuvat hyvinvointialueet. Tavoitteena on, että järjestelmä vastaa Istekin asiakkaiden mm. hyvinvointialueiden, kuntien ja kuntayhtymien tarpeita.
Tärkeää on yhtenäinen, toimintavarma ja käyttöönottovalmis perehdytysjärjestelmä, jossa hyvällä käytettävyydellä voidaan säästää työaikaa.
Tietopyynnöllä kartoitetaan toimittajien valmiuksia tarjota ratkaisuja, jotka sisältävät tarvittavat toiminnallisuudet sekä järjestelmäriippumattomat rajapinnat organisaation muihin tietojärjestelmiin.
Mahdollisesti tulevan hankinnan laajuus sekä hankinnan osapuolet täsmentyvät tietopyynnön ja tarjouspyynnön valmistelun edetessä.
Saatujen vastausten perusteella Istekki valitsee 3–5 yritystä esittelemään ratkaisuaan noin kahden tunnin tapaamisessa, joka toteutetaan Teamsin välityksellä Istekin ja valitun vastaajan kesken elokuussa 2022.
Pyydämme antamaan vastaukset erillisellä liitteellä esitettynä. Tietopyynnön kysymykset on esitetty liitteellä ”Tietopyyntökysymykset”. Voitte liittää vastaukseenne myös esitteitä. Pyydämme liittämään tietopyyntövastaukset ja mahdolliset esitteet Tietopyynnön kohdassa ”Kysymys”; ”Liitä tietopyyntövastaukset” ja ”Liitä esite / esitteet”. Tietopyyntövastaukset sekä mahdolliset esitteet tulee palauttaa 5.8.2022 kello 12.00 mennessä Hilman (hankintailmoitukset.fi) kautta.
Hankinnan kohteena on sähköinen perehdytysjärjestelmä, jota käytetään perehdytysten hallinnointiin. Järjestelmässä käydään läpi esimerkiksi uuden työntekijän työtehtävät, työsuhteeseen liittyvät asiat (esim. työaika, koeaika, palkka), työpisteet, työturvallisuuteen liittyvät asiat. Järjestelmä mahdollistaa perehdytyksen seurannan ja raportoinnin koko perehdytysprosessin ajan. Järjestelmään tehdyn perehdytysmateriaalin avulla uusi henkilö oppii toimimaan organisaation tavoitteiden mukaisesti. Sähköiseen järjestelmään siirtyminen mahdollistaa sen, että perehtyminen voi alkaa heti ensimmäisenä päivänä ja perehtymistä voi jatkaa omaan tahtiin. Sähköinen järjestelmä mahdollistaa myös kuva, - ja videomateriaalin liittämisen perehdytysmateriaaliin.
Hankintaan sisältyy myös mm. seuraavat palvelut: ohjelmistopalvelu, toimitusprojekti, valmisohjelmistojen ylläpito ja tuki, tuki-, koulutus-, konsultointi-, integraatio- ja kehittämispalvelut.
Seuraavassa on toimintaympäristössä tunnistettuja toiminnallisia ja teknisiä tarpeita, joihin haetaan ratkaisua ja joita pyydetään käyttämään toiminnallisuuden ja hinnoittelumallin kuvaamisessa.
Perehdytysjärjestelmän käyttäjiä ovat hyvinvointialueiden, sairaanhoitopiirien, kuntien, kuntayhtymien ja omistajien strategisten kumppanien uudet ja vanhat työntekijät.
• Järjestelmä on vuorovaikutteinen, jossa voidaan käydä keskusteluja, tehdä tehtäviä ja seurata niiden etenemistä
• Järjestelmään tulee olla mahdollista tehdä ja muokata erilaisia mallisuunnitelmia perehdytysprosessista
• Järjestelmän kautta seurataan uusien henkilöiden osalta perehdytyskurssin suorittamista määräajassa